### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. januar 2023 har vedtaget Magistratens foranstående indstilling af 9. januar 2023.

Magistratsafdelingen for Teknik og Miljø udarbejder notat.

Sagen blev behandlet sammen med sag 6.

###

Beslutningsforslag fra V

Forslag

Venstre foreslår at prisen for parkering i kommunen bliver det samme, uagtet hvilken APP udbyder Kommunen indgår aftaler med. På baggrund af dette, ønsker vi at der genforhandles med APP udbyderne, med dette krav fra Byrådet.

Motivation

Det er glædeligt og positivt at [adresse] har indgået aftaler med flere private Parkerings APP udbyder. Der mangler dog gennemsigtighed og åbenhed om hvad den reelle pris for parkering er, alt efter hvilken APP brugerne betaler med.

Borgerne, som parkerer på arealerne i [adresse], skal IKKE opleve, forskellige priser på samme produkt. Som aftalerne er på nuværende tidspunkt, er det IKKE gennemsigtigt for borgerne, hvilke gebyrer Parkering APP udbyder tager, hvilke vilkår man betaler ud fra.

Jakob Eriksen er fastsat af Byrådet, men de forskellige APP udbyder kræver forskellige takster, som er skjulte.

Aarhus Stiftstidende har flot lavet en undersøgelse og skabt et overblik.

Her udstilles at forbrugerne af samme ydelse, en parkerings plads ejet af [adresse] betaler meget forskellige priser for samme produkt.

[adresse] APPEasy Park

Gebyrer:1 kr. pr. påbegyndt time4 kr.3 kr. + 10% af parkering oveni15% af parkeringsprisen oveni, min. 4 kr.15% af parkeringsprisen oveni, min. 4 kr.

Parkering i 17 min (pris):10.24 kr.7.23 kr.9.86 kr.10.23 kr.10.23 kr.

Parkering i 3 timer (pris):70.00 kr.69.00 kr.75.60 kr.75.90 kr.75.90 kr.

Kilde: Aarhus Stiftstidende

Stillet af:

Adam Kjær (V), medlem af Økonomiudvalget

Timmy Pedersen (V), medlem af Teknik- og Miljøudvalget

På vegne af Venstre i Århus Kommune

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra V om gennemsigtighed og åbenhed om parkeringspriser

### Resume

På byrådets møde den 2. november 2022 blev det besluttet at fremsende forslag fra Venstre om gennemsigtighed og åbenhed om parkeringspriser til behandling i Teknik og Miljø. Venstre foreslår, at der skal sikres større gennemsigtighed og åbenhed om det gebyr, som app-udbydere opkræver ved betaling af parkering. Det foreslås, at Teknik og Miljø genforhandler vilkårene med app-udbyderne, og at der sikres en ensartet gebyrpris.

Indstillingen beskriver Teknik og Miljøs indsats for at sikre øget gennemsigtighed ved betaling med app ved parkering på de offentlige veje samtidig med at den frie konkurrence og det frie valg for borgerne i valg af app-udbyder fastholdes.

Teknik og Miljø har i forbindelse med forslaget fra Venstre stillet krav til app-udbyderne om, at parkeringspris og gebyr skal fremgå, når man indtaster den forventede parkeringstid, ligesom det også skal fremgå af den endelige kvittering. Flere app-udbydere havde allerede implementeret denne funktionalitet, og de øvrige app-udbydere har implementeret dette senest ultimo januar 2023.

Derudover planlægger Teknik og Miljø en kommunikationsindsats, så bilisterne får mere viden om, hvilken app-udbyder, som har den laveste pris i forhold til parkeringsbehovet.

### Beslutningspunkter

Det indstilles:

At 1) Teknik og Miljøs indsats for øget gennemsigtighed og åbenhed om parkeringspriser tages til efterretning

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 12-10-2022

Ingelise Bech:

Sagens behandling blev udsat i byrådets møde den 12. oktober 2022.

Udvalg: [adresse]

Dato: 02-11-2022

Ingelise Bech:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 2. november 2022 om magistratsbehandling af forslaget.

Sagen bedes tilbagesendt byrådet via Magistraten.

Sagen blev behandlet sammen med sag 4.

Udvalg: Magistraten

Dato: 09-01-2023

Ingelise Bech: 6

Fremsendes til [adresse] med bemærkning, at Magistraten i mødet den 9. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 5. januar 2023.